SL Uradni list Evropske unije C 109/4

Povzetek podatkov, ki so ga predložile države članice o državni pomoči, dodeljeni na podlagi Uredbe Komisije (ES) št. 1857/2006 o uporabi členov 87 in 88 Pogodbe ES o državni pomoči malim in srednje velikim podjetjem, ki se ukvarjajo s proizvodnjo, predelavo in trženjem kmetijskih proizvodov in spremembi Uredbe (ES) št. 70/2001

(2008/C 109/04)

Številka XA: XA 259/07

Država članica: Zvezna republika Nemčija

Regija: Freistaat Bayern

Naziv sheme pomoči ali ime podjetja, ki prejme individualno pomoč: Richtlinie zur Durchführung des Beihilfeprogramms für die durch die klassische Geflügelpest — Aviäre Influenza — betroffenen landwirtschaftlichen Betriebe

Pravna podlaga: Richtlinie zur Durchführung des Beihilfeprogramms für die durch die klassische Geflügelpest — Aviäre Influenza — betroffenen landwirtschaftlichen Betriebe.

Den Richtlinien liegen die Verwaltungsvorschriften zu Art. 23 und 44 der Haushaltsordnung des Freistaats Bayern (BayHO) zugrunde. Die Zuwendungen werden ohne Rechtspflicht im Rahmen der verfügbaren Haushaltsmittel bewilligt

Načrtovani letni izdatki po shemi ali skupni znesek individualne pomoči, dodeljene podjetju: 3,2 mio. EUR za leta 2007 do 2009

Največja intenzivnost pomoči: Do 50 %; največ 50 000 EUR na podjetje in koledarsko leto

Datum začetka izvajanja: Začetek izvajanja po stopnji prizadetosti

Trajanje sheme ali individualne pomoči:

Cilj pomoči: Pomoč je namenjena zmanjšanju nastale škode v perutninarskih podjetjih znotraj okuženih in opazovanih območij ter v podjetjih, ki so pod nadzorom. Pomoč ni vrsta odškodnine, temveč se dodeli za škodo, nastalo zaradi odredbe pristojnega organa, ki je ni mogoče zavarovati (izpad proizvodnje, omejitve pri izkoriščanju, škoda na sredstvih zaradi onesnaženja).

Pravna podlaga pomoči: člen 10(2) Uredbe (ES) št. 1857/2006

Zadevni gospodarski sektorji: Kmetijska in gozdarska podjetja

Naziv in naslov organa, ki dodeli pomoč: Alle dem Bayerischen Staatsministerium für Landwirtschaft und Forsten unterstellten Ämter für Landwirtschaft und Forsten in Bayern:

Bayerisches Staatsministerium für Landwirtschaft und Forsten

D-80539 München

Morebitna vprašanja naslovite na::

Bayerisches Staatsministerium für Landwirtschaft und Forsten Referat B 1 Ludwigstr. 2 D-80539 München Tel. (49-89) 21 82 22 22

Spletni naslov: http://www.stmlf.bayern.de/agrarpolitik/programme/26373/riligefl.pdf

Drugi podatki: Jih ni

Številka XA: XA 301/07

Država članica: Irska

Regija: Celotna država članica

Naziv sheme pomoči ali ime podjetja, ki prejme posamično pomoč: Scheme of Payment to Private Veterinary Practitioners (PVP's) for testing of animals

Pravna podlaga: The Central Fund (Permanent Provision) Act, 1965

Načrtovani letni izdatki po shemi ali skupni znesek posamične pomoči, dodeljene podjetju: Skupni znesek pomoči iz te sheme je odvisen od obsega bolezni, ki vpliva tudi na število prijavljenih pozitivnih živali in gospodarstev, za katera veljajo omejitve zaradi tuberkuloze goveda in bruceloze. Glede na to ni mogoče napovedati višine izdatkov za obdobje 2007–2013. Spodnje številke za načrtovane izdatke zato temeljijo na trenutnem obsegu bolezni in pričakovanih izdatkih v letu 2007:

Največja intenzivnost pomoči: S tem ukrepom je pokrito približno 20 % stroškov testiranja

Datum začetka izvajanja:

Trajanje sheme ali individualne pomoči: Shema Payment to Private Veterinary Practitioners (PVP's) for testing of animals se izvaja brez časovne omejitve, ker je neposredno povezana z obsegom tuberkuloze in bruceloze na Irskem. Ta shema se bo izvajala, dokler ne bosta izkoreninjeni obe bolezni

Cilj pomoči: Zagotoviti izvedbo celovitega programa testiranja, ki zagotavlja testiranje vseh živali vsaj enkrat letno, da se popolnoma izkoreninita tuberkuloza in bruceloza.

Pomoč se dodeli v skladu s členom 10(1) Uredbe (ES) št. 1857/2006 – Pomoč v zvezi z boleznimi živali in rastlin ter napadom škodljivcev

Zadevni gospodarski sektorji: Govedoreja

Naziv in naslov organa, ki dodeli pomoč:

Department of Agriculture and Food Maynooth Business Park Maynooth Co. Kildare Ireland

Spletni naslov: http://www.agriculture.gov.ie/animal_health/ERAD/ERAD_comp_scheme07.doc

Številka XA: XA 302/07

Država članica: Irska

Regija: Celotna država članica

Naziv sheme pomoči ali ime podjetja, ki prejme individualno pomoč: Income Supplement Scheme (Bovine TB and Brucellosis)

Pravna podlaga: Diseases of Animals Act 1966

Načrtovani letni izdatki po shemi ali skupni znesek individualne pomoči, dodeljene podjetju: Skupni znesek pomoči, ki bo izplačan v okviru te sheme, je odvisen od stopnje bolezni, ki določa število odkritih reaktorjev in kmetijskih gospodarstev, ki so omejeni zaradi TBC in bruceloze. Glede na to ni mogoče predvideti stopnje izdatkov v obdobju med leti 2007 in 2013. Načrtovani izdatki v spodnji tabeli temeljijo na trenutni stopnji bolezni in pričakovanih izdatkih v letu 2007:

Največja intenzivnost pomoči: 100 %

Datum začetka izvajanja:

Trajanje sheme ali individualne pomoči: Izvajanje sheme „Income Supplement“ poteka stalno in je odvisno neposredno od stopnje tuberkuloze in bruceloze na Irskem. Shema bo trajala, dokler ti dve bolezni ne bosta izkoreninjeni

Cilj pomoči: Nadomestila kmetom zaradi izgub, ki so nastale z odkrivanjem in odstranjevanjem živali, okuženih s tuberkulozo in brucelozo.

Spodbujanje odkrivanja bolezni.

Pomoč se dodeli v skladu s členom 10(2) Uredbe (ES) št. 1857/2006 – Pomoč v zvezi z boleznimi živali in rastlin ter napadom škodljivcev

Zadevni gospodarski sektorji: Govedorejski sektor

Naziv in naslov organa, ki dodeli pomoč:

Department of Agriculture and Food Maynooth Business Park Maynooth Co. Kildare Ireland

Spletni naslov: http://www.agriculture.gov.ie/animal_health/ERAD/ERAD_comp_scheme07.doc

Številka XA: XA 305/07

Država članica: Španija

Regija: Región de Murcia

Naziv sheme pomoči ali ime podjetja, ki prejme individualno pomoč: Ayudas a entidades representativas del asociacionismo agrario de producción y comercialización de los productos agrarios

Pravna podlaga: Proyecto de Orden de la Consejería de Agricultura y Agua por la que se convocan y se aprueban las bases reguladoras de las ayudas a entidades representativas del asociacionismo agrario de producción y comercialización de los productos agrarios

Načrtovani letni izdatki po shemi ali skupni znesek individualne pomoči, dodeljene podjetju: Načrtovani letni izdatki znašajo 650 000 EUR, tako da načrtovani znesek za obdobje šestih let (2008–2013) znaša 3 900 000 EUR

Največja intenzivnost pomoči: 70 % z zgornjo mejo 220 000 EUR na leto in na upravičenca

Datum začetka izvajanja: Januar 2008

Trajanje sheme ali individualne pomoči: Do decembra 2013

Cilj pomoči: To so ukrepi iz člena 15 Uredbe, namenjeni zagotavljanju tehnične podpore primarnim proizvajalcem. Namen teh ukrepov je proizvajalcem olajšati dostop do informacij o novih tehnologijah, ki se uporabljajo v kmetijski proizvodnji, izvajale pa jih bodo združenja in zveze kmetijskih zadrug in združenja organizacij kmetijskih proizvajalcev, ki ustrezajo Priporočilu Komisije 2003/361/ES o opredelitvi mikro, malih in srednje velikih podjetij.

Predvidene pomoči, ki se dodelijo, ne smejo presegati 220 000 EUR/leto na upravičenca, kot je to navedeno v členu 4 priloženega predloga odredbe (Propuesta de Orden), in se lahko uporabljajo za naslednje namene:

Pomoči za izvedbo sektorskih in statističnih študij, vzpostavitev podatkovnih baz, kritje stroškov tiskanja, razmnoževanja in vezave publikacij o vidikih kmetijskega sektorja v regiji Murcia (v skladu s členom 15(2)(c) Uredbe).

Upravičeni so izdatki za zbiranje informacij, urejanje in obdelavo podatkov, povezanih z raziskovanjem kmetijskega sektorja ter stroški nabave računalniške programske opreme za vzpostavitev podatkovnih baz, tiskanje, razmnoževanje in vezavo. Dodeli se lahko subvencija v višini do 70 % upravičenih izdatkov, njena zgornja meja znaša 60 000 EUR/leto.

Svetovalne storitve, ki se ne izvajajo stalno ali v rednih presledkih in tudi niso povezane z običajnimi operativnimi izdatki združenja (tako kot rutinske storitve davčnega svetovanja, redne pravniške storitve ali stroški oglaševanja), ki se zagotavljajo povezanim gospodarskim subjektom in kmetom regije Murcia, ki jih zahtevajo (v skladu s členom 15(2)(c) Uredbe).

Pomoč je subvencija v višini do 70 % upravičenih izdatkov, njena zgornja meja je 30 000 EUR/leto.

Sodelovanje na sejmih, strokovna pomoč in strokovni obiski, za katere se zahteva, da se predhodno skupaj z zahtevkom predloži program z zastavljenimi cilji. Pri sodelovanje na sejmih se bodo upoštevali stroški potovanja, hrane in nastanitve osebja na stojnici, stroški sejemskega prostora, stroški za namestitev in najem stojnic, stroški objavljanja, stroški zaposlitve hostes itd.; za pomoč na sejmih in strokovne obiske se bodo upoštevali stroški potovanja, nastanitve in hrane zaposlenega osebja, povezanih proizvajalcev gospodarskih subjektov in kmetov iz regije, ki bodo zanje vložili zahtevek (v skladu s členom 15(2)(d) Uredbe).

Največje število pomočnikov na sejmih bo 20 oseb na upravičeni gospodarski subjekt, največ dve osebi na povezano podjetje in tri osebe na organizacijo. Pomoč je subvencija v višini do 70 % upravičenih izdatkov, njena zgornja meja je 130 000 EUR/leto

Zadevni gospodarski sektorji: Kmetijska proizvodnja, tako poljedelska kot tudi živinorejska

Naziv in naslov organa, ki dodeli pomoč:

Consejería de Agricultura y Agua Dirección General de Industrias y Asociacionismo Agrario Plaza Juan XXIII, s/n E-30071 Murcia

Spletni naslov: http://www.carm.es/neweb2/servlet/integra.servlets.ControlPublico?IDCONTENIDO=5089&IDTIPO=100&RASTRO=c428$m

Drugi podatki: Čeprav so te pomoči namenjene profesionalnim kmetijskim organizacijam in drugim reprezentativnim gospodarskim subjektom kmetijskega sektorja (ker se pričakuje, da bo tako dosežen najširši in največji razmah dejavnosti usposabljanja in prenosa tehnologije na področju kmetijske proizvodnje), se je treba zavedati, da so končni prejemniki pomoči vsi kmetje in živinorejci regije Murcia

Številka XA: XA 315/07

Država članica: Republika Slovenija

Regija: Območje občine Ig

Naziv sheme pomoči ali ime podjetja, ki prejme individualno pomoč: Ohranjanje in razvoj kmetijstva in podeželja v občini Ig za programsko obdobje 2007–2013

Pravna podlaga: Pravilnik o dodeljevanju pomoči za ohranjanje in razvoj kmetijstva in podeželja v občini Ig za programsko obdobje 2007–2013

Načrtovani letni izdatki po shemi ali skupni znesek individualne pomoči, dodeljene podjetju:

2007: 36 304,46 EUR

2008: 37 500 EUR

2009: 39 000 EUR

2010: 40 000 EUR

2011: 42 000 EUR

2012: 43 000 EUR

2013: 43 000 EUR

Največja intenzivnost pomoči:

1. Naložbe v kmetijska gospodarstva za primarno proizvodnjo:

— do 50 % na OMD oz. do 40 % na drugih območjih.

2. Varstvo tradicionalnih krajin in stavb: za naložbe v neproizvodna sredstva:

— do 100 %, za naložbe v proizvodna. sred. do 75 % na OMD oz. do 60 % na drugih območjih.

3. Plačilo zavarovalnih premij:

— razliko med višino sofinancirane zavarovalne premije iz nacionalnega proračuna do 50 % opravičljivih stroškov zavarovalne premije za zavarovanje posevkov in plodov in za zavarovanje živali zaradi bolezni.

4. Pomoč za arondacijo:

— do 100 % upravičenih stroškov.

5. Pomoč za spodbujanje kakovosti kmetijskih proizvodov

— do 100 % upravičenih stroškov.

6. Zagotavljanje tehnične podpore

— do 100 % upravičenih stroškov.

7. Premestitev kmetijskih poslopij v javnem interesu

— do 100 % dejanskih stroškov, če premestitev poslopja zajema le razstavljanje, odstranitev in ponovno postavitev obstoječih stavb, če je posledica premestitve poslopja, da kmet dobi modernejše poslopje, mora sam prispevati vsaj 50 % na OMD, na ostalih območjih pa vsaj 60 % povečanja vrednosti poslopja po premestitvi, če je upravičenec mladi kmet, je prispevek vsaj 55 % ali 45 %, če je posledica premestitve poslopja povečanje proizvodne zmogljivosti, mora kmet sam prispevati vsaj 60 %, na OMD pa vsaj 50 % stroškov v zvezi s povečanjem zmogljivosti. Če je upravičenec mladi kmet, je prispevek vsaj 55 % ali 45 %

Datum začetka izvajanja: Oktober 2007 (Pomoč ne bo dodeljena pred objavo povzetka na spletni strani EK)

Trajanje sheme ali individualne pomoči: Do 31. decembra 2013

Cilj pomoči: Podpora SME

Pravilnik vključuje ukrepe, ki predstavljajo državno pomoč, skladno z naslednjimi členi Uredbe Komisije (ES) št. 1857/2006 z dne 15. decembra 2006 o uporabi členov 87 in 88 Pogodbe ES pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001 (UL L 358, 16.12.2006, str. 3):

4. člen: Naložbe v kmetijska gospodarstva,

5. člen: Varstvo tradicionalne krajine in stavb,

6.člen: Premestitev kmetijskih poslopij v javnem interesu,

12. člen: Pomoč za plačilo zavarovalnih premij,

13. člen: Pomoč za arondacijo,

14. člen: Pomoč za spodbujanje proizvodnje kakovostnih kmetijskih proizvodov,

15. člen: Zagotavljanje tehnične pomoči v kmetijskem sektorju

Zadevni gospodarski sektor(-ji): Kmetijstvo

Naziv in naslov organa, ki dodeli pomoč:

Občina Ig Govekarjeva cesta 6 SLO-1292 Ig

Spletni naslov: http://www.uradni-list.si/1/ulonline.jsp?urlid=200789&dhid=91694

Drugi podatki: Ukrep za plačilo zavarovalnih premij za zavarovanje posevkov in plodov vključuje naslednje neugodne vremenske razmere, ki jih lahko izenačimo z naravnimi nesrečami: spomladanska pozeba, toča, udar strele, požar zaradi udara strele, vihar in poplave.

V pravilniku občine so izpolnjene zahteve Uredbe (ES) št. 1857/2006, ki se nanašajo na ukrepe, ki jih bo izvajala občina in določila splošnih določb (postopek pred dodelitvijo pomoči, kumulacija, transparentnost in spremljanje pomoči)

Janez CIMPERMAN

Župan